kalixlouiis/myanmar-wikipedia-corpus huggingface dataset:
ထို့အပြင် အခြားသောနိုင်ငံများ၏ခေါင်းဆောင်ကြီးများ၏ ရုပ်ပုံပါတံဆိပ်ခေါင်းများ (ဥပမာ - အိန္ဒိယအမျိုးသားခေါင်းဆောင်ကြီး ဂန္ဓီ၏ ရာပြည့်မွေးနေ့) ကိုလည်း ထုတ်ဝေခဲ့သည်။
တံဆိပ်ခေါင်းစီးရီးများအဖြစ် (၁၂)လရာသီရိုးရာပွဲတော်များ၊ ပန်း(၁၀)မျိုး၊ ပျူခေတ်မှ ရတနာပုံခေတ်အထိ ဝတ်စားဆင်ယင်မှုများ၊ မြန်မာနိုင်ငံ၌သာကျက်စားသည့် ဒေသရင်းမျိုးစိတ်ငှက်များ စသည်တို့ကိုလည်း ထုတ်ဝေခဲ့သည်။
တံဆိပ်​ခေါင်းများနှင့်အတူ ပထမ​နေ့စာအိတ် (First Day Cover) များ၊ ပို့စ်ကတ် (Postcard)များ စသည်ဖြင့်လည်း တွဲ၍ထုတ်​ဝေ​လေ့ရှိကာ ရန်ကုန်၊ မန္တ​လေး၊ ​နေပြည်​တော်စာတိုက်ကြီးများတွင် အထူး​နေ့စွဲအမှတ်သားတံဆိပ်များ ရိုက်နှိပ်နိုင်သည်။
မြန်မာနိုင်ငံမှထုတ်ဝေသည့် တံဆိပ်ခေါင်းများတွင် တိရိစ္ဆာန်ပုံဖြင့် ထုတ်ဝေသော တံဆိပ်ခေါင်းများမှာ ရှားပါးသည်။
၂၀၁၉ခုနှစ်ကထုတ်ဝေသော ၁၀၀ကျပ်တန် ငှက်ခါးပုံပါ စာပို့တံဆိပ်ခေါင်း၊ ၂၀၂၂ခုနှစ်ကထုတ်ဝေသော ရုရှား-မြန်မာ ကျားကောင်ရေထိန်းသိမ်းရေးဖိုရမ်အထိမ်းအမှတ် ကျားပုံပါ စာပို့တံဆိပ်ခေါင်းများ၊ ၂၀၂၂ - ၂၀၂၃ ထုတ်ဝေသော ဒေသရင်းငှက်မျိုးစိတ်များပါ စာပို့တံဆိပ်ခေါင်းများ၊ ၂၀၂၃ခုနှစ်တွင်ထုတ်ဝေသော စိန်ရတုလွတ်လပ်ရေးနေ့အထိမ်းအမှတ် ရဋ္ဌနန္ဒက ဆင်ဖြူတော်ပုံပါ အထူးစာပို့တံဆိပ်ခေါင်းများ စသည်ဖြင့် အနည်းအကျဉ်းသာရှိသည်။
စာတိုက်လုပ်ငန်းသမိုင်းကြောင်း မြန်မာဘုရင်များလက်ထက်က မြင်းလျင်တော်၊ ခြေလျင်တော်၊ လှေလျင်တော်တို့သည် ဘုရင့်စာချွန်တော်များကို လက်ဆင့်ကမ်းစနစ်၊ တောက်လျှောက်စနစ် စသည်ဖြင့် ပို့ဆောင်ခဲ့ကြသည်။
မြန်မာနိုင်ငံတွင် စာတိုက်လုပ်ငန်းသည် ၁၈၂၇ခုနှစ်တွင် အင်္ဂလိပ်တို့သိမ်းပိုက်ထားသော စစ်တွေမြို့တွင် စာတိုက်ဖွင့်လှစ်ခြင်းမှ စတင်ခဲ့သည်။
၁၈၅၂ခုနှစ်တွင် ပဲခူးစာတိုက်၊ ၁၈၅၄ခုနှစ်တွင် ရန်ကုန်စာတိုက်ကြီးတို့ကို ဆက်လက်ဖွင့်လှစ်ခဲ့သည်။
မြန်မာတစ်နိုင်ငံလုံးကို အင်္ဂလိပ်တို့သိမ်းပိုက်ပြီးျနာက်တွင် စာတိုက်နှင့်ကြေးနန်းလုပ်ငန်းများကို ပူးတွဲအုပ်ချုပ်ခဲ့သည်။
မြန်မာနိုင်ငံကို အိန္ဒိယနှင့်တွဲ၍ အုပ်ချုပ်ခဲ့သဖြင့် မြန်မာ့စာတိုက်နှင့်ကြေးနန်းဌာနသည် အိန္ဒိယလက်အောက်တွင် ရှိခဲ့သည်။
၁၉၃၇ခုနှစ်တွင် အိန္ဒိယမှခွဲထွက်ပြီးနောက် မြန်မာနိုင်ငံ စာတိုက်နှင့်ညွှန်ကြားရေးဝန်ချုပ်ရုံးကို ဖွင့်လှစ်ခဲ့သည်။
ဆင်းမလားစီမံကိန်းအရ ၁၉၄၅ခုနှစ် ဇွန်လ (၈)ရက်နေ့တွင် စာတိုက်ဌာနကို စာတိုက်လုပ်ငန်းများ အုပ်ချုပ်ရေးအရာရှိလက်အောက်တွင်လည်းကောင်း၊ ကြေးနန်းဌာနကို ဆက်သွယ်ရေး ညွှန်ကြားရေးမှူး လက်အောက်တွင်လည်းကောင်း ထားရှိခဲ့သည်။
၁၉၄၇ခုနှစ် ဒီဇင်ဘာလ၂၄ ရက်နေ့မှစ၍ စာတိုက်မင်းကြီးရာထူးကို စာတိုက်ဌာနတွင်လည်းကောင်း၊ အင်ဂျင်နီယာချုပ်ကို ကြေးနန်းဌာနတွင်လည်းကောင်း တီထွင်ထားရှိခဲ့သည်။
မြန်မာနိုင်ငံလွတ်လပ်ရေးရရှိသည့် ၁၉၄၈ခုနှစ် ဇန်နဝါရီ ၄ရက်နေ့မှစ၍ စာတိုက်မင်းကြီးကို စာတိုက် ညွှန်ကြားရေးဝန်၊ အင်ဂျင်နီယာချုပ်ကိုကြေးနန်းညွှန်ကြားရေးဝန်အဖြစ် ပြောင်းလဲ ခေါ်တွင် ခဲ့သည်။
၁၉၄၉ခုနှစ် အောက်တိုဘာ ၄ရက်နေ့တွင် ကမ္ဘာ့စာပို့တိုက်သမဂ္ဂအဖွဲ့ဝင် ဖြစ်လာခဲ့သည်။
၁၉၅၆ခုနှစ် မေလ ၅ရက်နေ့တွင် နိုင်ငံခြားစာပို့တိုက်ဌာန ပေါ်ပေါက်လာခဲ့သည်။
၁၉၅၉ခုနှစ်တွင် စာတိုက်လုပ်ငန်းဖွံ့ဖြိုးရေးများကို စီမံချက်ဖြင့် ဆောင်ရွက်ခဲ့ပြီး ၁၉၆၀ပြည့်နှစ် ဇန်နဝါရီလ ၂၅ရက်နေ့တွင် စာတိုက်နှင့်ကြေးနန်းဌာနအဖြစ် ပြန်လည်ပေါင်းစည်းကာ ညွှန်ကြားရေးမှူးချုပ်တစ်ဦးတည်းက အုပ်ချုပ်ခဲ့သည်။
၁၉၇၂ခုနှစ် မတ်လ ၁၅ရက်နေ့တွင် စီးပွားရေးဆန်ဆန်ဆောင်ရွက်နိုင်ရန်အတွက် ဆက်သွယ်ရေးကော်ပိုရေးရှင်းအဖြစ် ဖွဲ့စည်းခဲ့သည်။
မြန်မာ့တံဆိပ်​ခေါင်းများ သမိုင်း​ကြောင်း မြန်မာနိုင်ငံ၏ တံဆိပ်​ခေါင်းများကို လွတ်လပ်​ရေးမရမီ ဗြိတိသျှကိုလိုနီ​ခေတ်၊ ဂျပန်​ခေတ်၊ လွတလပ်​ရေးရပြီး​နောက် ပါလီမန်ဒီမိုက​ရေစီ​ခေတ်၊ ​တော်လှန်​ရေးအစိုးရ​ခေတ်၊ မြန်မာ့ဆိုရှယ်လစ်လမွးစဉ်ပါတီ​ခေတ်၊ နိုင်ငံ​တော်ငြိမ်ဝပ်ပိပြားမှုတည်​ဆောက်​ရေးအဖွဲ့​ခေတ်၊ နိုင်ငံ​တော်​အေးချမ်းသာယာ​ရေးနှင့် ဖွံ့ဖြိုး​ရေး​ကောင်စီ​ခေတ်၊ ပြည်​ထောင်စုသမ္မတမြန်မာနိုင်ငံ​တော်​ခေတ်ဟူ၍ ​ခေတ်များ ခွဲခြားနိုင်သည်။
လွတ်လပ်​ရေးမရမီ တံဆိပ်ခေါင်းများ မြန်မာနိုင်ငံသည် အိန္ဒိယနိုင်ငံနှင့်တွဲ၍ အုပ်ချုပ်ခံနေရချိန်တွင် အိန္ဒိယတံဆိပ်ခေါင်းများကိုသာ သုံးစွဲခဲ့ရသည်။
ခွဲရေးတွဲရေးကိစ္စများအပြီး အိန္ဒိယမှခွဲထွက်ပြီးနောက် ၁၉၃၇ခုနှစ် ဧပြီလ (၁)ရက်နေ့မှစကာ အိန္ဒိယနိုင်ငံထုတ် ပဉ္စမ​မြောက်​ဂျော့ဘုရင်ပုံ စာပို့တံဆိပ်ခေါင်းများပေါ်တွင် Burma ဟူ၍ တစ်ဆင့်ထပ်၍ပုံနှိပ်ကာ သုံးစွဲခဲ့ရသည်။
မူလက မြန်မာနိုင်ငံအမည်၊ မြန်မာပနုပညာလက်ရာများဖြင့် တံဆိပ်​ခေါင်းအသစ်များ ရိုက်နှိပ်ရန်ဖြစ်သည်။
သို့ရာတွင် ဗြိတိသျှဘုရင် ပဉ္စမ​မြောက်​ဂျော့ဘုရင် နတ်ပြည်စံပြီး​နောက် သား​တော်ကြီး အဋ္ဌမမြောက် အက်ဒ်ဝပ်ဘုရင် နန်းတက်ရန် ဖြစ်လာခဲ့သည်။
သို့ရာတွင် အ​မေရိကန်သူအမျိုးသမီးနှင့် လက်ထပ်ရန်ဖြစ်လာသဖြင့် နန်းတက်ပွဲမတိုင်မီကပင် နန်းစွန့်ပြီး ညီ​တော် ဆဋ္ဌမ​မြောက်​ဂျော့ဘုရင် ရုတ်တရက် နန်းတက်လာခဲ့သည်။
ထို့​ကြောင့် မြန်မာတံဆိပ်​ခေါင်းများရိုက်နှိပ်ရန် အချိန်မရှိ​တော့ဘဲ အိန္ဒိယနိုင်ငံထုတ် ပဉ္စမ​မြောက်​ဂျော့ဘုရင်ပုံ တံဆိပ်​ခေါင်းများတွင်သာ ထပ်ဆင့်ပုံနှိပ်ခဲ့ရသည်။
ထိုတံဆိပ်​ခေါင်းများသည် မြန်မာနိုင်ငံ၏ ပထမဆုံး​သော တံဆိပ်​ခေါင်းများဖြစ်သည်။
အရွယ်​သေး (၁၂)မျိုး၊ အရွယ်ကြီး (၆)မျိုးဖြင့် စုစု​ပေါင်း (၁၈)မျိုး ထုတ်​ဝေခဲ့သည်။
အစိုးရသုံးကိစ္စရပ်များအတွက် SERVICE ဟု ပုံနှိပ်ခဲ့သည်။
thumb|၁၉၃၇ခုနှစ် ဧပြီလ (၁)ရက်​နေ့က ထုတ်​ဝေခဲ့​သော ပထမဆုံးတံဆိပ်​ခေါင်း ၁၉၃၈ခုနှစ်တွင် မြန်မာ့အစဉ်သုံးတံဆိပ်ခေါင်းအတွက် ဒီဇိုင်းပြိုင်ပွဲကို အစိုးရမှကျင်းပခဲ့သည်။
၁၉၃၈ခုနှစ် နိုဝင်ဘာ ၁၅ရက်နေ့တွင် စတင်ထုတ်ဝေခဲ့ရာ မြန်မာနိုင်ငံ၏ ပထမဆုံး မြန်မာတံဆိပ်ခေါင်းများဖြစ်ခဲ့သည်။
ထိုတံဆိပ်ခေါင်းများတွင် မြန်မာမှုလက်ရာများပါဝင်ကာ တံဆိပ်ခေါင်းတိုင်းတွင် ဆဋ္ဌမမြောက်ဂျော့ဘုရင်ပုံများ ပါဝင်သည်။
မူလက တံဆိပ်ခေါင်း (၁၅)မျိုးပါဝင်ပြီး ၁၉၄၀ပြည့်နှစ်တွင် တန်ဖိုးနည်းတံဆိပ်ခေါင်းအသစ်တစ်မျိုး ထပ်မံထုတ်ဝေခဲ့သည်။
၁၉၄၀ပြည့်နှစ် မေလ ၆ရက်နေ့တွင် ကမ္ဘာ့ပထမဆုံးစာပို့တံဆိပ်ခေါင်း နှစ်(၁၀၀)ပြည့်အထိမ်းအမှတ်အဖြစ် အထိမ်းအမှတ်တံဆိပ်ခေါင်းကို မြန်မာနိုင်ငံ၌ ထုတ်ဝေခဲ့သည်။
သို့သော်အသစ်ရိုက်နှိပ်ခြင်းမဟုတ်ဘဲ ယခင်ကထုတ်ဝေခဲ့သော (၁၅)မျိုးအနက် ဂျော့ဘုရင်နှင့် ကရဝိတ်ဖောင် ပုံပါသော တံဆိပ်ခေါင်းပေါ်တွင် အထူးထုတ်အထိမ်းအမှတ် COMMEMORATION POSTAGE STAMP 6th MAY 1840 ဟု ထပ်ဆင့်ရိုက်နှိပ်ကာ ထုတ်ဝေခဲ့သည်။
တံဆိပ်ခေါင်း၏မူလတန်ဖိုးပေါ်တွင်လည်း ၁ပဲ (1 ANNA) ဟု ထပ်ဆင့်ရိုက်နှိပ်ခဲ့သည်။
ဂျပန်တို့ မြန်မာပြည်ကို စတင်သိမ်းပိုက်ချိန်တွင် ဧရာဝတီမြစ်ဝကျွန်းပေါ်ဒေသကို ဗမာ့လွတ်လပ်ရေးတပ်မတော်က ကောင်းစွာထိန်းသိမ်းနိုင်ချိန်တွင် ဂျပန်စစ်အုပ်ချုပ်ရေးမရောက်မီကြားကာလ၌ ရာပို့လုပ်ငန်းများတွင် အင်္ဂလိပ်တံဆိပ်ခေါင်းများကို မသုံးစွဲဘဲ ထိုတံဆိပ်ခါင်းများအပေါ်တွင် ဒေါင်းပုံများ တစ်ဆင့်ရိုက်နှိပ် သုံးစွဲခဲ့သည်။
မြောင်းမြ၊ ဖျာပုံ၊ ဟင်္သာတမြို့များ၌ ရိုက်နှိပ်ခဲ့ကာ ဒေါင်းရုပ်ပုံ (၇)မျိုးရှိသည်။
၁၉၄၂ခုနှစ် ဇွန်လတွင် ဂျပန်တို့က စာတိုက်လုပ်ငန်းကို ချက်ချင်းပြန်လည်စတင်ရန် စီမံခဲ့သည်။
သို့ရာတွင် တံဆိပ်ခေါင်းမရှိသေးသဖြင့် တံဆိပ်ခေါင်းဒီဇိုင်းအသစ်ကို ရေးဆွဲခဲ့သည်။
သို့သော် ဇွန်လ (၁)ရက်နေ့အတွက် အချိန်မမီတော့ရာ ဂျပန်စစ်အုပ်ချုပ်ရေးမှ စာတိုက်တာဝန်ခံ ဗိုလ်မှူးယာနိုက မေလ (၂၈)ရက်နေ့တွင် ၎င်း၏ကိုယ်ပိုင်တံဆိပ် ယာနို ကို စက္ကူဖြူများပေါ်တွင် အလျင်အမြန် ထုနှိပ်စေခဲ့သည်။
တစ်ချပ်လျှင် တံဆိပ်ခေါင်း (၁၀၄)လုံးပါသော အချပ် (၄၄၀) ပြီးစီးခဲ့ကာ ဇွန်လ (၁)ရက်နေ့တွင် စာပို့လုပ်ငန်း ပြန်လည်စတင်ခဲ့သည်။
ထိုတံဆိပ်ခေါင်းမှာ မြန်မာ့စာပို့တံဆိပ်ခေါင်းများအနက် နိုင်ငံအမည်၊ တန်ဖိုး၊ ရုပ်ပုံ မည်သည်မျှမပါရှိသော ထူးခြားသည့်တံဆိပ်ခေါင်း ဖြစ်လာခဲ့သည်။
ဇွန်လ (၁၅)ရက်တွင် မူလကဒီဇိုင်းရေးဆွဲထားသည့် နွားနှစ်ကောင်ဖြင့် လယ်ထွန်နေသော လယ်သမားပုံတံဆိပ်ခေါင်း ထွက်ရှိလာသည်။
မြန်မာစာမပါရှိဘဲ မြန်မာစာပို့တံဆိပ်ခေါင်းဟု အဓိပ္ပါယ်ရသော ဂျပန်စာသားသာ ပါဝင်သည်။
ငွေကြေးလုပ်ထုံးလုပ်နည်းများပြောင်းပြီးနောက် ၁ပဲတန်သော ထိုတံဆိပ်ခေါင်းများကို ပြန်လည်သိမ်းယူကာ ရန်ကုန်စာတိုက်ကြီး၌ ၅ဆင့်ဟု အဓိပ္ပါယ်ရသော 5C စာသားကို လက်ဖြင့်တံဆိပ်တုံးထုခဲ့ကြသည်။
ဒုတိယကမ္ဘာစစ်ကာလတွင် အခြေခံစက္ကူအပါအဝင် တံဆိပ်ခေါင်းရိုက်ရန် ပစ္စည်းရှားပါးသဖြင့် ဂျပန်နိုင်ငံမှ တံဆိပ်ခေါင်းများ မှာယူခဲ့ကြသည်။
တန်ဖိုးများအပေါ်တွင် မြန်မာငွေေကြေးစနစ်တန်ဖိုးများ ထပ်ဆင့်ရိုက်နှိပ်ခဲ့သည်။
ထပ်ဆင့်မရိုက်သော တံဆိပ်ခေါင်းများလည်း ရှိခဲ့သည်။
ဂျပန်ခေတ် မြန်မာပြည်အစိုးရ၏ တံဆိပ်ခေါင်းကို ၁၉၄၃ခုနှစ် ဖေဖော်ဝါရီလ ၁၅ရက်နေ့တွင် ထုတ်ဝေခဲ့သည်။
၁၉၄၃ခုနှစ် မတ်လတွင် ပါဆယ်လုပ်ငန်း၊ မှတ်ပုံတင်လုပ်ငန်းများအတွက် လယ်သမားတံဆိပ်ခေါင်းများကို တန်ဖိုးပြောင်းလဲ ထုတ်ဝေခဲ့သည်။
လူရှိုင်းတောင်တန်း (သို့) မီဇိုတောင်တန်း (မီဇို- Mizo Tlângte) သည် အိန္ဒိယနိုင်ငံ၊ မီဇိုရမ်နှင့် တြိပူရပြည်နယ်ရှိ တောင်တန်းတစ်ခုဖြစ်သည်။
အကွာအဝေးသည် ပတ်ကွိုင်အကွာအဝေးစနစ်၏ အစိတ်အပိုင်းဖြစ်ပြီး ၎င်း၏အမြင့်ဆုံးအမှတ်မှာ ၂,၁၅၇ မီတာမြင့်သော ဖောင်းပွီး ဖြစ်ပြီး 'တောင်ပြာ' ဟုလည်းလူသိများသည်။
သစ်ပင်ပန်းမန်များနှင့် တိရစ္ဆာန်များ တောင်ကုန်းအများစုသည် ထူထပ်သော ဝါးတောများနှင့် ဖုံးလွှမ်းနေပြီး နေရာအများစုတွင် ချုံနွယ်ပိတ်ပေါင်းများ၊ သို့သော် မိုးရွာသွန်းမှုနည်းပါးသောကြောင့် အရှေ့ဘက်ခြမ်းတွင် မြက်ခင်းများဖုံးလွှမ်းထားသော ပွင့်လင်းသော တောင်စောင်းများကို တွေ့ရပြီး ဝက်သစ်ချပင်များနှင့် ထင်းရှူးပင်များကို တောင်ဇလပ်များနှင့် ရောနှောထားသည်။
နေထိုင်သူများ ဤတောင်ကုန်းများသည် လူရှိုင်းလူမျိုးနှင့် အခြား မီဇိုမျိုးနွယ်စုများ မှီတင်းနေထိုင်ကြသော်လည်း လူဦးရေ အလွန်နည်းပါးပါသည်။
မြောက်ဘက်မှ ခရိုင်ကို ကျူးကျော်သောအခါ၊ ဗြိတိသျှပိုင်နက်ကို ၎င်းတို့၏ ပထမဆုံး တိုက်ခိုက်မှုသည် ၁၈၄၉ ခုနှစ်၊ နိုဝင်ဘာလတွင် ဖြစ်ပွားခဲ့ပြီး ထိုနေ့စွဲပြီးနောက် အိန္ဒိယ၏ အရှေ့မြောက်နယ်စပ်ရှိ ဒုက္ခအရှိဆုံး မျိုးနွယ်စုများထဲမှ တစ်ခုကို သက်သေပြခဲ့သည်။
သို့သော် ၁၈၉၀ ပြည့်နှစ်တွင် စစ်ဆင်ရေးများသည် မြောက်ဘက်ရှိ လူရှိုင်းကျေးရွာများကို ပြီးပြည့်စုံသော တည်ငြိမ်မှု ဖြစ်စေခဲ့ပြီး ၁၈၉၂ တွင် အရှေ့ဘက်ရှိ လူရှိုင်းများကို လျှော့ချခဲ့သည်။
တောင်လူရှိုင်းတောင်တန်းအား ၁၈၉၈ ခုနှစ်တွင် ဘင်္ဂလားမှ အာသံသို့ လွှဲပြောင်းပေးခဲ့သည်။
တိုင်းပြည်ကို ပိုမိုထိရောက်စွာ ထိန်းချုပ်နိုင်စေရန်အတွက် ခရိုင်အား ခရိုင်တစ်ခုစီအား စကားပြန်တာဝန်ခံတစ်ဦးစီအား စက်ဝိုင်းဆယ့်ရှစ်ခုအဖြစ် ပိုင်းခြားထားသည်။
. ကိုးကား ကဏ္ဍ:အိန္ဒိယနိုင်ငံရှိ တောင်တန်းများ။
တြိပူရ ( ၊, ဘင်္ဂါလီ: [ˈtri̯puraˈ]) သည် အိန္ဒိယနိုင်ငံ အရှေ့မြောက်ပိုင်းရှိ ပြည်နယ်တစ်ခုဖြစ်သည်။
နိုင်ငံ၏ တတိယအသေးငယ်ဆုံးပြည်နယ်၊ ၎င်းသည် ခုရှိသည်။
လူဦးရေ ၃၆.၇၁ သိန်း (၃.၆၇ သန်း) ရှိသည့် သတ္တမမြောက် လူဦးရေအနည်းဆုံး ပြည်နယ်ဖြစ်သည်။
အရှေ့ဘက်တွင် အာသံနှင့် မီဇိုရမ်ပြည်နယ်၊ မြောက်၊ တောင်နှင့် အနောက်ဘက်တွင် ဘင်္ဂလားဒေ့ရှ်နိုင်ငံတို့ နှင့် နယ်နိမိတ်ချင်း ထိစပ်နေသည်။
တြိပူရကို ခရိုင် ၈ ခု နှင့် အပိုင်းခွဲ ၂၃ ခုခွဲ၍ Agartala သည် မြို့တော်ဖြစ်ပြီး ပြည်နယ်၏ အကြီးဆုံးမြို့ဖြစ်သည်။
တြိပူရတွင် ဘင်္ဂလီ လူမျိုး အများစုနေထိုင်သော လူမျိုးစု မျိုးရှိသည်။
ဘင်္ဂါလီ၊ အင်္ဂလိပ်နှင့် ကိုးဘောက်တို့သည် ပြည်နယ်၏ ရုံးသုံး ဘာသာစကားများ ဖြစ်သည်။
ကိုးကား ကဏ္ဍ:အိန္ဒိယနိုင်ငံ၏ ပြည်နယ်များနှင့် ပြည်ထောင်စုနယ်မြေများ ကဏ္ဍ:အရှေ့မြောက်ပိုင်း အိန္ဒိယ။
အာဆီယံချန်ပီယံရှစ် ဘောလုံးပြိုင်ပွဲ (သို့) အာဆီယံ အမှတ်ပေးဘောလုံးပြိုင်ပွဲ (အေအက်ဖ်အက်ဖ် ချန်ပီယံရှစ် ဘောလုံးပြိုင်ပွဲ သို့မဟုတ် အေအက်ဖ်အက်ဖ် ဆူဇူကီးဖလား သို့မဟုတ် ဆူဇူကီးဖလားဟု လူသိများ) သည် လက်ရှိတွင် အေအက်ဖ်အက်ဖ် မစ်ဆူဘီရှီ အီလက်ထရစ် ဖလား ဟု လူသိများပြီး ၎င်းပြိုင်ပွဲသည် အာဆီယံ ဘောလုံး အဖွဲ့ချုပ် အေအက်ဖ်အက်ဖ် (AFF) မှ ကြီးမှူးကျင်းပသော အဓိကကျသော ဘောလုံးပြိုင်ပွဲဖြစ်သည်။
အဆိုပါပြိုင်ပွဲအား ဖီဖာမှ 'A' နိုင်ငံတကာပြိုင်ပွဲအဖြစ် အသိအမှတ်ပြုထားပြီး ဖီဖာ၏ အဆင့်သတ်မှတ်အမှတ်များကို ၁၉၉၆ ခုနှစ်ကတည်းက ချီးမြှင့်ခြင်းဖြစ်သည်။
Isu Mata FIFA Ranking Dalam Sejarah Kejohanan Piala AFF - Football Tribe, 13 November 2016. အေအက်ဖ်အက်ဖ် ချန်ပီယံရှစ် ဘောလုံးပြိုင်ပွဲကို နိုင်ငံအသင်း လေးသင်းဖြင့် ဆွတ်ခူးထားပြီး၊ ထိုင်း က ချန်ပီယံဆု ၆ ကြိမ်၊ စင်ကာပူ ၄ ကြိမ်၊ ဗီယက်နမ်က ၂ ကြိမ်နဲ့ မလေးရှားက ချန်ပီယံဆု ၁ ကြိမ် ရရှိထားသည်။
လက်ရှိအချိန်အထိ ထိုင်းနှင့် စင်ကာပူတို့သည် သမိုင်းတစ်လျှောက် ချန်ပီယံဆုများကို ဆက်တိုက်ဆွတ်ခူးနိုင်သည့် တစ်ခုတည်းသောအသင်းဖြစ်သည်။
၂၀၀၀ နှင့် ၂၀၀၂ တွင် ယိုးဒယားနှင့် ၂၀၁၄ နှင့် ၂၀၁၆ ၊ ၂၀၀၄ နှင့် ၂၀၀၇ တွင် စင်ကာပူတို့ ၊ ၎င်းသည် ဒေသတွင်း လူကြည့်အများဆုံး ဘောလုံးပြိုင်ပွဲများထဲမှ တစ်ခုဖြစ်သည်။
ကိုးကား ကဏ္ဍ:အာဆီယံချန်ပီယံရှစ် ပြိုင်ပွဲများ ကဏ္ဍ:အာဆီယံချန်ပီယံရှစ် ဘောလုံးပြိုင်ပွဲ။
မှာရ်လူမျိုးသည် အိန္ဒိယအရှေ့မြောက်ပိုင်းရှိ မဏိပူရပြည်နယ် နှင့် မီဇိုရမ်ပြည်နယ်တွင် နေထိုင်သော မီဇိုလူမျိုးများထဲမှ လူမျိုးနွယ်တစ်မျိုး ဖြစ်သည်။
လူဦးရေ မဏိပူရပြည်နယ် ၂၀၁၁ သန်းခေါင်စာရင်းအရ မဏိပူရတွင် မှာရ် 49,081 ရှိသည်။
မီဇိုရမ်ပြည်နယ် မီဇိုရမ်ပြည်နယ်ရှိ မှာရ်၏ လူဦးရေအတိအကျကို မသိရပါ။
၁၉၀၁ ခုနှစ် ပထမသန်းခေါင်စာရင်းတွင် ဗမာဘာသာစကားပြောသူ ၁၀,၄၁၁ ဦးရှိခဲ့သည်။
၁၉၆၁ ခုနှစ်တွင် လူဦးရေ 3,118 နှင့် 1971 ခုနှစ်တွင် 4,524 ဟု အကဲဖြတ်ခဲ့ပါသည်။
၂၀၁၁ ခုနှစ် သန်းခေါင်စာရင်းအရ မီဇိုရမ်ပြည်နယ်တွင် မှာရ်ဘာသာစကားပြောဆိုသူ 18,155 ယောက်ကို တွေ့ရှိခဲ့သော်လည်း မီဇိုရမ်၏ မှာရ်အများစုသည် မီဇိုဘာသာစကားများကို ပြောဆိုကြသည်။
ကိုးကွယ်ယုံကြည်မှု မှာရ်လူမျိုးတို့၏ ၉၉% သည် ခရစ်ယာန်ဘာသာဝင်များဖြစ်၍ ၀.၄၈% မှာ ဟိန္ဒူနှင့် ၀.၅၂ တို့သည် အခြားဘာသာဝင် (သို့) နတ်ပူဇော်ပသသူများ ဖြစ်သည်။
ကိုးကား ကဏ္ဍ:ဘင်္ဂလားဒေ့ရှ်နိုင်ငံ လူမျိုးများ ကဏ္ဍ:မြန်မာနိုင်ငံလူမျိုးများ။
မှာရ်ဘာသာစကား (သို့) ခေါဆက်ဘာသာစကား (မှာရ်- Hmar Ṭawng, Khawsak Ṭawng) သည် တရုတ်-တိဗက်နွယ် ဘာသာစကားမိသားစုအောက်ရှိ ကူကီးနွယ်ဘာသာစကားတစ်ခု ဖြစ်သည်။
ကိုးကား ကဏ္ဍ:ကူကီး-ချင်းနွယ် ဘာသာစကားများ။
ကိုးကား ကဏ္ဍ:ဗဟိုအာရှတွင် တွေ့ရှိရသော ငှက်များ။
အာကသတပ်မတော် () ဆိုသည်မှာ အပြင်ဖက်အာကာသအခြေစိုက်၍ အာကာသစစ်ဆင်ရေးများကို ဆောင်ရွက်ရသော နိုင်ငံတစ်နိုင်ငံရှိတပ်မတော်၏ တပ်ဖွဲ့ခွဲဖြစ်သည်။
ကမ္ဘာ့ပထမဆုံးသော အာကာသတပ်မတော်သည် ၁၉၉၂ ခုနှစ်တွင် သီးခြားတပ်မတော်အဖြစ် ဖွဲ့စည်းခဲ့သော ရုရှားအာကာသတပ်မတော်ဖြစ်သည်။
သို့သော်လည်း ၎င်း၏လွတ်လပ်မှုကို နှစ်ကြိမ်ဆုံးရှုံးခဲ့ရသည်။
ပထမအကြိမ် ၁၉၉၇ ခုနှစ်မှ ၂၀၀၁ ခုနှစ်အထိ ဗျူဟာမြောက်ဒုံးပျံတပ်မတော်ထဲသို့ ပေါင်းစည်းခံခဲ့ရပြီး ဒုတိယအကြိမ် ၂၀၁၅ ခုနှစ်တွင် ရုရှားလေတပ်နှင့်ပေါင်းစည်းကာ ရုရှားလေကြောင်းအာကာသတပ်မတော်ကို ဖွဲ့စည်းခဲ့ရာ ယခုအခါတွင် အဆိုပါတပ်မတော်၏ တပ်ဖွဲ့ခွဲအဖြစ်သာ တည်ရှိတော့သည်။
လက်ရှိသီးသန့်တပ်မတော်အနေဖြင့် အမေရိကန်ပြည်ထောင်စု အာကာသတပ်မတော်တည်ရှိသည်။
တရုတ်ပြည်သူ့သမ္မတနိုင်ငံ၏ ပြည်သူ့လွတ်မြောက်ရေးတပ်မတော် ဗျူဟာမြောက်ထောက်ပံ့ရေးတပ်ဖွဲ့သည်လည်း အာကာသစစ်ဆင်ရေးဆိုင်ရာတို့ကိုလည်း ဆောင်ရွက်လျက်ရှိသည်။
သေးငယ်သော သို့မဟုတ် ဖွံ့ဖြိုးဆဲ အာကာသတပ်များရှိသော နိုင်ငံများသည် ၎င်းတို့၏ လေတပ်နှင့်အာကာသတပ်များကို တပ်ဖွဲ့ခွဲတစ်ခုအဖြစ် ပေါင်းစပ်ကြသည်။
အာကာသတပ်မတော်များ လက်ရှိတပ်မတော်များ အမေရိကန်ပြည်ထောင်စု အာကာသတပ်မတော် ပြည်သူ့လွတ်မြောက်ရေးတပ်မတော် ဗျူဟာမြောက်ထောက်ပံ့ရေးတပ်ဖွဲ့ ယခင်တပ်မတော်ဟောင်းများ ရုရှားအာကာသတပ်မတော် (၁၉၉၂–၁၉၉၇၊ ၂၀၀၁–၂၀၁၁) ကိုးကား ကဏ္ဍ:တပ်မတော်တပ်ဖွဲ့ခွဲများ ကဏ္ဍ:စစ်ရေးအင်အားစု အမျိုးအစားများ ကဏ္ဍ:အာကာသဆိုင်ရာ ဥပဒေ ကဏ္ဍ:အပြင်ဖက်အာကာသ ကဏ္ဍ:အာကာသစစ်ဆင်ရေး။
အာဂျီးမား (သို့) အာဂျူးမား ( ၊ အသံထွက်- အာဂျူမ်မာ) ဟူသည် အိမ်ထောင်သည် သို့မဟုတ် သက်လတ်ပိုင်း အမျိုးသမီးအတွက် ကိုရီးယားစကားလုံးဖြစ်သည်။
ကိုရီးယားစကားလုံး အာဂျူမောနီ ( ) မှ ဆင်းသက်လာသည်။
) တခါတရံ " အဒေါ် " ဟု ဘာသာပြန်သော်လည်း၊ ရင်းနှီးသော မိသားစုဆက်ဆံရေးကို အမှန်တကယ် ရည်ညွှန်းခြင်းမဟုတ်ပါ။
ကိုရီးယားတွင် ခေါင်းစဉ်မပါသော အကြီးအကဲတစ်ဦးကို လူမှုရေးအရ လက်ခံနိုင်ဖွယ်မရှိသောကြောင့် လူလတ်ပိုင်း သို့မဟုတ် အသက်ကြီးသောအမျိုးသမီးကို ရည်ညွှန်းရာတွင် မကြာခဏအသုံးပြုလေ့ရှိသည်။
အသံထွက်အမှန်သည် အာဂျူးမား ဖြစ်သော်လည်း၊ မြန်မာနိုင်ငံရှိ လူအများစုသည် အာဂျီးမားဟု လူမှုကွန်ယက်များတွင် အသံထွက်၊ ရေးလေ့ ရှိသည်။
ဂျာမနီနိုင်ငံသီချင်း () တရားဝင်အားဖြင့် ဂျာမန်အမျိုးသားများ၏သီချင်း (Das Lied der Deutschen) သည် ဂျာမနီနိုင်ငံ၏ နိုင်ငံတော်သီချင်းတစ်ပုဒ်ဖြစ်ပြီး ၁၉၂၂ စတင်သုံးစွဲခဲ့သည်။
၁၉၄၉ မှ ၁၉၉၀ ခုနှစ်များအတွင်း အရှေ့ဂျာမနီ၏ နိုင်ငံတော်သီချင်းမှာ "အပျက်အစီးများမှ ထကြွလာပြီ" (Auferstanden aus Ruinen) ဟူ၍ဖြစ်သည်။
ဒုတိယကမ္ဘာစစ်အပြီး နာဇီဂျာမနီကျဆုံးပြီးနောက် တတိယပိုဒ်ကိုသာ နိုင်ငံတော်သီချင်းအဖြစ် အသုံးပြုခဲ့သည်။
၎င်း၏ အချီသောစာသားဖြစ်သော "စည်းလုံးညီညွတ်မှု၊ တရားမျှတမှုနှင့် လွတ်လပ်မှု" (Einigkeit und Recht und Freiheit) ကို ဂျာမနီနိုင်ငံ၏ တရားဝင်မဟုတ်သော အမျိုးသားဆောင်ပုဒ်အဖြစ် ယူဆထားသည်။
The Complete Guide to National Symbols and Emblems, James Minahan, Google Books တေးသံသည် ဩစတြီးယန်းတေးရေးဆရာ ဂျိုးဇက် ဟိုင်းဒင့် မှ ၁၇၉၇ ခုနှစ်တွင် ရေးသားခဲ့သော ဧကရာဇ်ဖရန်စစ်ကို ဘုရားသခင် စောင့်ရှောက်ပါစေ (Gott erhalte Franz den Kaiser) ဟူသောသီချင်းဖြစ်ပြီး မြင့်မြတ်သောရောမအင်ပါယာနှင့် နောက်ပိုင်းတွင် ဩစတြီးယား၏ဘုရင်ဖြစ်သူ ဒုတိယဖရန်စစ်၏မွေးနေ့အတွက် ရေးစပ်ခဲ့ခြင်းဖြစ်သည်။
၁၈၄၁ တွင် ဂျာမန်ဘာသာဗေဒပညာရှင်နှင့် ကဗျာဆရာ ဩဂတ်စ် ဟိုင်းနရစ် ဟော့ဖမန်း ဗွန် ဖာလာစ်လေဘန်သည် ဂျာမန်အမျိုးသားစည်းလုံးရေးကိုရှေးရှု၍ ထိုတေးသံအတွက် စာသားအသစ်များကိုရေးစပ်ခဲ့သည်။
ဝိုင်မာသမ္မတနိုင်ငံကာလအတွင်း ၁၉၂၂ ခုနှစ်တွင် "ဂျာမနီနိုင်ငံသီချင်း"ကို ဂျာမနီနိုင်ငံတော်သီချင်းအဖြစ် အသုံးပြုခဲ့သည်။
အနောက်ဂျာမနီနိုင်ငံသည် ၎င်း၏တရားဝင်နိုင်ငံတော်သီချင်းအဖြစ် ၁၉၅၂ ခုနှစ်တွင် ဆက်လက်ထိန်းသိမ်းထားခဲ့ပြီး တတိယအပိုဒ်ကို တရားဝင်အခါသမယများတွင် သီဆိုခဲ့သည်။
၁၉၉၀ ခုနှစ်တွင် ဂျာမနီနိုင်ငံပြန်လည်ပေါင်းစည်းပြီးနောက် ၁၉၉၁ ခုနှစ်တွင် တတိယအပိုဒ်ကိုသာ နိုင်ငံတော်သီချင်းအဖြစ် ပြန်လည်အတည်ပြုခဲ့သည်။
ပထမအပိုဒ် (သို့မဟုတ် ဒုတိယအပိုဒ်) သီဆိုခြင်းကို နာဇီအစိုးရ သို့မဟုတ် ယခင်အမျိုးသားရေးစိတ်ဓာတ်များနှင့် နှီးနွှယ်မှုများကြောင့် အားပေးခြင်းမရှိပေ။
စာသား တတိယပိုဒ် (အထူ) ကိုသာ ခေတ်သစ် ဂျာမန် နိုင်ငံတော်သီချင်းအဖြစ် အသုံးပြုသည်။
ဂျာမန်အိုင်ပီအေအင်္ဂလိပ်ဘာသာပြန်1 [ˈdɔʏtʃlant ˈdɔʏtʃlant yːbɐ alɛs] [yːbɐ alɛs ɪn dɛɐ vɛlt] [vɛn ɛs ˈʃtɛts tsʊ ʃuːts ʊnt ˈtʁʊtsə] [bʁyːdɐ̯lɪç tsuːzamn̩ˈhɛːlt] [fɔn dɛɐ maːs bɪs an diː ˈmeːməl] [fɔn dɛɐ ɛtʃ bɪs an dɛn ˈbɛlt] 𝄆 [ˈdɔʏtʃlant ˈdɔʏtʃlant yːbɐ alɛs] [yːbɐ alɛs in dɛɐ vɛlt] 𝄇 2 [ˈdɔʏtʃə ˈfʁaʊən ˈdɔʏtʃə tʁɔʏə] [ˈdɔʏtʃɐ vaɪn ʊnt ˈdɔʏtʃɐ zaŋ] [ˈzɔln̩ ɪn dɛɐ vɛlt ˈbɛhaltn̩] [iːʁən altn̩ ʃøːnən klaŋ] [ˈuns tsʊ ɛdlɐ tat bɛgaɪˈstɛʁn] [ˈunzɐ ganˈtsɛs lɛbən laŋ] 𝄆 [ˈdɔʏtʃə ˈfʁaʊən ˈdɔʏtʃə tʁɔʏə] [ˈdɔʏtʃɐ vaɪn ʊnt ˈdɔʏtʃɐ zaŋ] 𝄇 3 [aɪnɪçˈkaɪt ʊnt ʁɛçt ʊnt ˈfʁaɪhaɪt] [ˈfyːʁ das ˈdɔʏtʃə fatɛɐ̯ˈlant] [ˈdanax last ʊns alə ˈʃtʁeːbən] [bʁyːdɐ̯lɪç mɪt ˈhɛʁts ʊnt ˈhant] [aɪnɪçˈkaɪt ʊnt ʁɛçt ʊnt ˈfʁaɪhaɪt] [zɪnt dɛs glʏkɛs ʊntɐpfant] 𝄆 [blyː ɪm ˈglantsə diːzəs glʏkɛs] [blyːə ˈdɔʏtʃəs fatɛɐ̯ˈlant] 𝄇I Germany, Germany above all Above all in the world When, always, for protection and defense Brothers stand together. From the Maas to the Memel From the Etsch to the Belt, 𝄆 Germany, Germany above all Above all in the world. 𝄇 II German women, German loyalty, German wine and German song, Shall retain, throughout the world, Their old respected fame, To inspire us to noble deeds For the length of our lives. 𝄆 German women, German fidelity, German wine and German song. 𝄇 III Unity and Justice and Freedom For the German Fatherland! After these let us all strive Brotherly with heart and hand! Unity and Justice and Freedom Are the pledge of happiness. 𝄆 Bloom in the splendour of this happiness, Bloom, German Fatherland! 𝄇 မှတ်စု ကိုးကား ကဏ္ဍ:ဂျာမန်သီချင်းများ ကဏ္ဍ:နိုင်ငံတော်သီချင်းများ ကဏ္ဍ:ဂျာမန် နိုင်ငံတော်သီချင်းများ။
ဦးအောင်သောင်းရွှေသည် ရခိုင်လူမျိုး နိုင်ငံရေးသမားတစ်ဦးဖြစ်ပြီး ပြည်သူ့လွှတ်တော်ကိုယ်စားလှယ်တစ်ဦးဖြစ်သည်။
နောက်ခံအကြောင်းအရင်း ဦးအောင်သောင်းရွှေကို ဘူးသီးတောင်မြို့နယ်၊ စံကိုးထောင်အုပ်စု၊ သျှစ်သျှားတောင်ကျေးရွာတွင် အဖ ဦးလှထွန်းဖြူ အမိ ဒေါ်သာစိန်မေတို့မှ ၁၉၇၁ ခု၊ ဇန်နဝါရီလ (၁၇) ရက်နေ့၊ ရခိုင်သက္ကရာဇ် ၁၃၃၂ ခု၊ ပြာသိုလ်လပြည့်ကျော် (၆) ရက်၊ တနင်္ဂနွေနေ့တွင် မွေးဖွားခဲ့သည်။
မွေးချင်း (၈) ဦးရှိပြီး၊ တတိယမြောက်သားဖြစ်သည်။
ဇနီးအမည်မှာ ဒေါ်ခင်အေးရီ ဖြစ်ပြီး သား/သမီး (၄) ဦးရှိသည်။
အခြေခံပညာမူလတန်းကို အ.မ.က ဥယျာဉ်သာကျောင်းတွင် လည်းကောင်း၊ အလယ်တန်းပညာကို အ.လ.က စေတီတောင်တွင်လည်းကောင်း၊ အထက်တန်းပညာကို အ.ထ.က ဘူးသီးတောင် တွင်လည်းကောင်း၊ International Specialist Diploma in Management & Human Resource Management]], နှင့် Leader Ship တို့ကို Robeson Business School (NPT) တွင်လည်းကောင်း အသီးသီးသင်ယူခဲ့သည်။
လူမှုရေး၊ နိုင်ငံရေးဆောင်ရွက်ချက်များ ၁၉၉၉ ခုနှစ်မှ ၂၀၁၁ ခုနှစ်ထိ UNDP/UNOPS PA-CD Project/ CDRT Project နှင့် RRLSP Project တို့တွင် Community Facilitator အဖြစ်လုပ်ကိုင်ခဲ့သည်။
ရခိုင်အမျိုးသားလူငယ်များ ယဉ်ကျေးမှု စာဖတ်အသင်း စာကြည့်တိုက်၊ ရက္ခအလင်းတန်းအဖွဲ့ခွဲ (ဘူးသီးတောင်) သွီးအသင်း၊ နာရေး ကူညီမှုအသင်း၊ အခြေခံလူထုဖွံ့ဖြိုးတိုးတက်ရေးအသင်း (GDA) စသော အရပ်ဖက် လူမှုအဖွံ့အစည်းများတွင်လည်းကောင်း အသီးသီးတာဝန်ထမ်းဆောင်ခဲ့သည်။
၂၀၁၄ ခုနှစ်တွင် သုံးဆယ့်တစ်ဘုံ ဘုရားသမိုင်းကို ရေးသားခဲ့သည်။
ဘူးသီတောင်မြို့နယ်တွင် ၁၉၉၀ ခုနှစ်က ရခိုင်ဒီမိုကရေးစီအဖွဲ့ချုပ် ပါတီဝင်အဖြစ်လည်းကောင်း၊ ရက္ခိုင်ကျောင်းသားလူငယ်များအဖွဲ့ချုပ် အဖွဲ့ဝင်အဖြစ်လည်းကောင်း၊ ၂၀၁၀ ခုနှစ်တွင် ရခိုင်တိုင်ရင်းသားများတိုးတက်ရေးပါတီ (RNDP) ပါတီဝင်အဖြစ်လည်းကောင်း၊ ဘူးသီးတောင်မြို့နယ် ရခိုင်အမျိုးသားပါတီ ANP ၏ မြို့နယ်အတွင်းရေးမှူးအဖြစ်လည်းကောင်း၊ ၂၀၁၄ ခုနှစ်တွင် ရခိုင်အမျိုးသားပါတီ သံတွဲညီလာခံမှ ဗဟိုကော်မတီဝင်အဖြစ်လည်းကောင်း တာဝန်ထမ်းဆောင်ခဲ့ပါသည်။
၂၀၁၅ နိုဝင်ဘာလ ရွေးကောက်ပွဲတွင် ဘူးသီးတောင်မြို့နယ် ပြည်သူ့လွှတ်တော်ကိုယ်စားလှယ်အဖြစ် ရွေးကောက်တင်မြောက်ခြင်းခံရပါသည်။
၂၀၂၀ လခုနှစ်တွင် ရခိုင့်ဦးဆောင်ပါတီ AFP ၏ အကြံပေးကော်မတီ အဖွဲ့ဝင်အဖြစ်လည်းကောင်း၊ ၂၀၂၀ ခုနှစ်နိုဝင်ဘာလ ရွှေကောက်ပွဲတွင် ဘူးသီးတောင်မြို့နယ် ပြည်သူ့လွှတ်တော်မဲန္ဆနယ်မှ တစ်သီးပုဂ္ဂလ လွှတ်တော်ကိုယ်စားလှယ်အဖြစ် ဝင်ရောက်အရွေးခံရန် စီစဉ်ခဲ့သော်လည်း ဘူးသီးတောင်အပါအဝင် အချို့ဒေသများမှာ ရွေးကောက်ပွဲ ကျင်းပခြင်းမပြုလုပ်ခဲ့ပေ။
ပြည်သူ့လွှတ်တော်ကိုယ်စားလှယ်အဖြစ်သို့ ရောက်ရှိခြင်း ဦးအောင်သောင်းရွှေကို ပြည်ထောင်စုသမ္မတမြန်မာနိုင်ငံတော်၊ ရခိုင်ပြည်နယ်ရွေးကောက်ပွဲကော်မရှင်အဖွဲ့ခွဲ၏ ကြေညာချက် အမှတ် (၁၇/၂၀၁၅) ၂၀၁၅ ခုနှစ်၊ နိုဝင်ဘာလ (၁၂) ရက်၊ ၁၃၇၇ ခုနှစ်/ တန်ဆောင်မုန်းလဆန်း (၁) ရက်၊ နေ့စွဲဖြင့် ဘူးသီးတောင်မြို့နယ် ပြည်သူ့လွှတ်တော်ကိုယ်စားလှယ်အဖြစ် ကြေညာခဲ့သည်။
အဆိုပါကြောငြာချက်တွင် ဘူးသီးတောင်မြို့နယ်တွင် မဲရုံပေါင်း (၁၀၉) ရုံရှိ၍ ခိုင်လုံမဲမှာ (၁၂၀၁၈) မဲရရှိသောကြောင့် (၄၅.၄၆%) ဖြင့် မဲဆန္ဒအများဆုံးရရှိသည့်အတွက် ပြည်သူ့လွှတ်တော် ရွေးကောက်ပွဲ နည်းဉပဒေ ပုဒ်မ ၄၉(ခ) အရ ပြည့်သူ့လွှတ်တော်ကိုယ်စားလှယ်အဖြစ်ကြေညာခဲ့သည်။
ကိုးကား အထက်ပါဖော်ပြချက်စားသားများသည် ဦးအောင်သောင်းရွှေ ကိုယ်တိုင်ရေးသားထုတ်ဝေသော "လွှတ်တော်နိုင်ငံရေးခရီ အထင်ကရမှတ်တိုင်များ" စာအုပ်မှ ကောက်နုတ်ဖော်ပြသည်။
https://drive.google.com/file/d/1DT4XMvgYwX1jRc92ZJceZvcf3PVJsqkY/view?usp=drive_link ကဏ္ဍ:၁၉၇၁ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မြန်မာ့နိုင်ငံရေးသမားများ။
လားလ်ဒူအောမာ (မှာရ်- Lalduhoma၊ မီဇို- Lalduhâwma) သည် အိန္ဒိယနိုင်ငံရေးသမားတစ်ဦးဖြစ်ပြီး မီဇိုရမ်ပြည်နယ်မှ အိန္ဒိယရဲအရာရှိဟောင်းတစ်ဦးဖြစ်သည်။
ဝန်ကြီးချုပ် ဣန္ဒီရာဂန္ဒီ ရာထူးမှ နုတ်ထွက်ပြီး ၁၉၈၄ ခုနှစ်တွင် မီဇိုရမ်ပြည်နယ်မှ လောကသဘာအမတ်အဖြစ် ရွေးချယ်ခံခဲ့ရသည်။
၎င်းသည် အိန္ဒိယအမျိုးသားကွန်ဂရက်မှ နုတ်ထွက်ခဲ့ပြီး ၎င်းသည် ပါလီမန်မှ အရည်အချင်းပြည့်မီသူအဖြစ် ရွေးချယ်ခံခဲ့ရသည်။
အိန္ဒိယနိုင်ငံတွင် ဘက်ပြောင်းမှု ဆန့်ကျင်ရေး ဥပဒေဖြင့် ရာထူးမှ ဆင်းရမည့် ပထမဆုံး လွှတ်တော်အမတ် ဖြစ်လာခဲ့သည်။
လားလ်ဒူအောမာသည် မီဇိုရမ်ပြည်နယ် ဒေသဆိုင်ရာ နိုင်ငံရေး ပါတီတစ်ခုဖြစ်သည့် ဇီုရမ်အမျိုးသားရေးဝါဒီပါတီ၏ တည်ထောင်သူနှင့် ဥက္ကဋ္ဌဖြစ်သည်။
၎င်း၏ပါတီသည် ၂၀၁၈ ခုနှစ် မီဇိုရမ်ဥပဒေပြုလွှတ်တော် ရွေးကောက်ပွဲတွင် ပထမဆုံး ဝန်ကြီးချုပ်အဖြစ် ရွေးချယ်ခံခဲ့ရသော ညွန့်ပေါင်းပါတီ ဇိုရမ်ပြည်သူ့လှုပ်ရှားမှုပါတီတွင် ပါဝင်ခဲ့သည်။
သူသည် Aizawl West I နှင့် Serchhip မဲဆန္ဒနယ်များမှ ရွေးချယ်ခံရပြီး Serchhip ကို ကိုယ်စားပြုရန် ရွေးချယ်ခဲ့သည်။
ဥပဒေပြုလွှတ်တော်၏ အတိုက်အခံခေါင်းဆောင်အဖြစ် တာဝန်ထမ်းဆောင်နေစဉ်အတွင်း ၎င်းသည် အိန္ဒိယနိုင်ငံ၏ ပြည်နယ်ဥပဒေပြုလွှတ်တော်များတွင် ပထမဆုံးသော အမှုဖြစ်လာစေရန် 2020 ခုနှစ်တွင် ဘက်ပြောင်းခြင်းဆန့်ကျင်ရေးဥပဒေကို ချိုးဖောက်မှု ဖြင့် ဥပဒေပြုလွှတ်တော်အဖွဲ့ဝင်အဖြစ် အရည်အချင်းမပြည့်မီခဲ့သည်။
သူသည် 2021 ခုနှစ် ကြားဖြတ်ရွေးကောက်ပွဲတွင် တူညီသော Serchhip မဲဆန္ဒနယ်မှ ပြန်လည်အရွေးခံရသည်။
ကဏ္ဍ:၁၉၄၉ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ။
သက်ဆိုင်ရာ မဲဆန္ဒနယ်များကို ကိုယ်စားပြုရန် အရွယ်ရောက်ပြီးသော အနိုင်ရသူ အကုန်ယူစနစ်ဖြင့် ရွေးကောက်တင်မြှောက်ခံရသည့် လွှတ်တော်ကိုယ်စားလှယ်များကို နိုင်ငံတော်သမ္မတ၏ အကြံဉာဏ်အရ နိုင်ငံတော်သမ္မတ၏ အကြံပြုချက်ဖြင့် ငါးနှစ်ကြာ ရာထူးနေရာများ ပေးအပ်သည်။
အိန္ဒိယနိုင်ငံ၏ ဖွဲ့စည်းပုံအခြေခံဥပဒေ (သင်္သကရိုက်- ဘာရတီယ သံဝိဓာန) သည် အိန္ဒိယနိုင်ငံ၏ အဓိပတိဥပဒေဖြစ်သည်။
စာတမ်းတွင် အခြေခံနိုင်ငံရေး ကုဒ်များ၊ ဖွဲ့စည်းပုံ၊ လုပ်ထုံးလုပ်နည်းများ၊ လုပ်ပိုင်ခွင့်များနှင့် အစိုးရအဖွဲ့အစည်းများ၏ တာဝန်များကို အကွက်ချကာ အခြေခံအခွင့်အရေးများ၊ ညွှန်ကြားချက်များနှင့် နိုင်ငံသားများ၏ တာဝန်များကို သတ်မှတ်ပေးသည်။
၎င်းသည် ကမ္ဘာပေါ်တွင် အရှည်ကြာဆုံး ရေးသားထားသော ဖွဲ့စည်းပုံ အခြေခံဥပဒေ ဖြစ်သည်။
ပင့်ကူလူသား (Spider-Man) သည် မာဗယ် ရုပ်စုံ မှ ထုတ်ဝေသည့် အမေရိကန်ရုပ်ပြစာအုပ်များတွင် ထင်ရှားသော မဟာသူရဲကောင်းတစ်ဦးဖြစ်သည်။
စာရေးဆရာ-အယ်ဒီတာ စတန်လီ ( နှင့် အနုပညာရှင် စတီဗ် ဒစ်တ်ကို () တို့က ဖန်တီးခဲ့သည်။
ပင့်ကူလူသားသည် ရုပ်ပြစာအုပ် ငွေခေတ်တွင်ထွက်ရှိခဲ့သော Amazing Fantasy #15 (ဩဂုတ် ၁၉၆၂) ရုပ်ပြစာအုပ်တွင် ပထမဆုံး ပါဝင်လာခဲ့သည်။
ထို့နောက်တွင် ရုပ်ပြစာအုပ်များ၊ ရုပ်မြင်သံကြား အစီအစဉ်များ၊ ရုပ်ရှင်များ၊ ဗီဒီယိုဂိမ်းများ၊ ဝတ္ထုများနှင့် ပြဇာတ်များတွင်ပါ ပါဝင်လာခဲ့သည်။
ကိုးကား External links Spider-Man at Marvel Universe Wiki The science of Spider-Man, Cosmos ကဏ္ဍ:မာဗယ် ရုပ်စုံ စူပါဟီးရိုးများ။
thumb|ရန်ကုန်မြို့ မဟာဗန္ဓုလမ်းမပေါ်ရှိ ကျေးလက်ဘဏ်ခွဲပုံ ကျေးလက်ဖွံ့ဖြိုးရေးဘဏ်လီမိတက် (; အတိုကောက် RDB) သည် မြန်မာနိုင်ငံရှိ ပုဂ္ဂလိကဘဏ်တစ်ခုဖြစ်သည်။
https://www.cbm.gov.mm/my/content/46 သမိုင်းကြောင်း ကျေးလက်ဖွံ့ဖြိုးရေးဘဏ်လီမိတက် ကို မြန်မာနိုင်ငံတော်ဗဟိုဘဏ်က ၁၉၉၆ ခုနှစ် ဇွန် ၂၆ ရက်နေ့တွင် ဘဏ်လုပ်ငန်းလိုင်စင်ခွင့်ပြုခဲ့သည်။
ထိုဘဏ်သည် ကမ္ဘောဇဘဏ်၊ရိုးမဘဏ်၊အင်းဝဘဏ် စသည့်ဘဏ်များနှင့် ခေတ်ပြိုင်ဘဏ်တစ်ခုလည်းဖြစ်သည်။
ဘဏ်ရုံးချုပ်အား နေပြည်တော် ဇမ္ဗူသီရိမြို့နယ်၊သိရီမင်္ဂလာဈေးဝင်း၊မြတ်ပန်းသဇင်လမ်း၊ဘဏ်အကွက်ကြီးအမှတ်(၂)တွင် ဖွင့်လှစ်ထားသည်။
နှစ်ပေါင်း ၂၇နှစ်အတွင်း ရန်ကုန်၊မန္တလေးနှင့်နေပြည်တော်တို့တွင် ဘဏ်ခွဲ(၃)ခု ဖွင့်ထားသည်။
ရန်ကုန်ဘဏ်ခွဲအား မဟာဗန္ဓုလလမ်း ပုဇွန်တောင်မြို့နယ် ရန်ကုန်မြို့တွင်ဖွင့်လှစ်ထားပြီး မန္တလေးဘဏ်ခွဲအား ပြည်ကြီးတံခွန်မြို့နယ် ကျွဲဆည်ကန်၊မွေးကုဦးစီးဌာနဝန်း၊ဇောင်းကလော့ကွင်း ကွင်းအမှတ်(၅၁၆)တွင် ဖွင့်လှစ်ထားရှိသည်။
ဟန်နီနွေဦး ( ၁၉ မတ် ၁၉၉၉ မွေးဖွား) သည် မြန်မာ့တပ်မတော်ကို လက်နက်စွဲကိုင်တော်လှန်နေသော မြန်မာအမျိုးသမီး သရုပ်ဆောင်ဟောင်းတစ်ဦး ဖြစ်သည်။
၂၀၂၁ ခုနှစ်မြန်မာနိုင်ငံအာဏာသိမ်းပြီးနောက်တွင် ထင်ရှား‌သောတော်လှန်ရေးသမားများထဲမှ တစ်ဦးဖြစ်လာခဲ့သည်။
အာဏာသိမ်းမှု ဆန့်ကျင်ရေး ဆန္ဒပြပွဲများတွင် ဦးဆောင်ပါဝင်ပတ်သက်မှုကြောင့် သူမအား ဖမ်းဆီးရန် စစ်ကောင်စီက ဝရမ်းထုတ်ခဲ့သည်။
သူမသည် သူရဲကောင်းတစ်ဦးဖြစ်ပြီး အာဏာသိမ်းမှုဆန့်ကျင်ရေးလှုပ်ရှားမှုများတွင် သူမ၏ ပါဝင်လှုပ်ရှားမှုများကြောင့် "ပြည်သူ့မိန်းကလေး" အဖြစ် သတ်မှတ်ခံရသည်။
အစောပိုင်းဘဝ ဟန်နီနွေဦးကို ၉ ရက်နေ့ မတ်လ ၁၉၉၉ ခုနှစ်တွင် ရန်ကုန်မြို့တွင် မွေးဖွာခဲ့သည်။
ဗမာ – ရခိုင် ကပြားဖြစ်သည်။
အသက်မွေးဝမ်းကြောင်း ရန်ကုန်နိုင်ငံခြားဘာသာတက္ကသိုလ်တွင် ဂျာမန်ဘာသာ ပညာသင်ကြားနေစဉ် ၂၀၁၉ ခုနှစ်တွင် ပြည်တွင်းမဂ္ဂဇင်းများနှင့် ဂီတဗီဒီယိုများတွင် မော်ဒယ် အဖြစ် ပါဝင်ခဲ့သည်။
သူမသည် တီဗီကြော်ငြာ ၂၀ ကျော်တွင်ပါဝင်ခဲ့သည်။
Oppo ၏ brand ambassador တစ်ယောက် အဖြစ်လည်း ခန့်အပ်ခံခဲ့ရသည်။
၂၀၂၀ ခုနှစ်ထုတ် Yangon In Love ဇာတ်ကားတွင် အဓိကနေရာမှ ပါဝင်သရုပ်ဆောင်ခဲ့သည်။
ပရဟိတများ သူမသည် အကျိုးအမြတ်မယူသောအဖွဲ့အစည်း Care Teen တွင်လည်း ပါဝင်ဆောင်ရွက်ခဲ့သည်။